คลังจ่อเสนอครม.ยืดเวลาลดภาษีมูลค่าเพิ่มอีก1ปี
รมว.คลังเผยเตรียมเสนอครม.ยืดเวลาลดภาษีมูลค่าเพิ่มจาก 10% เป็น 7% ออกไปอีก 1 ปี พร้อมชงกม.เก็บภาษีที่ดินภายใน 2 เดือน
3 มิ.ย. 2558

รมว.คลังเผยเตรียมเสนอครม.ยืดเวลาลดภาษีมูลค่าเพิ่มจาก 10% เป็น 7% ออกไปอีก 1 ปี พร้อมชงกม.เก็บภาษีที่ดินภายใน 2 เดือน
เมื่อวันที่ 3 มิ.ย. นายสมหมาย ภาษี รมว.คลัง กล่าาวว่า ภายใน 2- 3 สัปดาห์นี้ กระทรวงการคลังจะเสนอที่ประชุมคณะรัฐมนตรี (ครม.)ให้ขยายเวลาการปรับลดอัตคราภาษีมูลค่าเพิ่มจาก 10% เป็น  7% ที่จะสิ้นสุดในวันที่ 30 ก.ย. 2558 ออกไปอีก 1 ปี เนื่องจากภาวะเศรษฐกิจไม่ดี การปรับขึ้นอัตราภาษีมูลค่าเพิ่มขึ้นในขณะนี้ จะเป็นการซ้ำเติมประชาชนและผู้มีรายได้น้อย
สำหรับร่างพ.รบ.ที่ดินและสิ่งปลูกสร้าง ขณะนี้นี้กระทรวงการคลังพิจารณารายละเอียดอยู่และจะเสนอให้ครม. และ สนช. เห็นชอบภายใน 2 เดือน โดยยืนยันว่า ผู้ที่มีบ้านอยู่อาศัยในเขตเมือง จะต้องเสียภาษี แต่จะเสียในจำนวนที่ไม่เป็นภาระมากเกินไป ซึ่งการเก็บภาษีดังกล่าวมีความสำคัญกับการเพิ่มรายได้ ทำให้เก็บภาษีเพิ่มได้ปีละ 2แสนล้านบาท ซึ่งจะเป็นรายได้ของท้องถิ่น
นายสมหมาย กล่าวอีกว่า กระทรวงการคลังจะออกมาตรการอุดช่องทางการทุจริตภาษีโดยเฉพาะภาษีมูลค่าเพิ่มจะมีการบังคับให้ร้านค้าออกไปกำกับภาษี หากไม่ออกจะต้องมีการปรับ และมีโทษจำคุก ในขณะเดียวกันจะส่งเสริมให้ผู้ซื้อเรียกร้องใบกำกับภาษี โดยได้มีการหารือกับหน่วยงานเกี่ยวข้องเพื่อให้ประชาชนนำใลกำกับภาษีมาชิงโชค ในรูปแบบของการอ้างอิงกับการออกรางวัลสลาก
ทั้งนี้เศรษฐกิจไทยในขณะนี้ไม่จำเป็นต้องกระตุ้นแต่ต้องดูแลใกล้ชิด โดยงบประมาณปี 2559 ได้มีการทำขาดดุล 3.9 แสนล้านบาท และในปี 2560 ก็จำเป็นต้องทำงบขาดดุลเพื่อให้เศรษฐกิจฟื้นตัว